་བསམ་བཞིན་དད་པ་
འཕེལ། །རྣམ་སྣང་ཕོ་བྲང་རྡོ་རྗེ་གདན་ལ་སོགས། །རྒྱ་བོད་མཁའ་འགྲོ་འདུ་བའི་གནས་
རྣམས་སུ། ། བཞུགས་ནས་བསྟན་དགྲའི་སྲོག་དབུགས་ལ་དགྱེས་པའི། །ཕྱི་ཡི་ཆོས་སྐྱོང་
རྣམས་ཀྱིས་བདག་སྲུངས་ཤིག །རྩ་གསུམ་འཁོར་ལོ་བྱང་སེམས་རླུང་གི་དངོས། །གཟུང་
375

དཔལ་རྡོ་རྗེ་ནག་པོ་ཆེན་པོའི་ཟབ་མོའི་ཆོས་བྱུང་བའི་ཚུལ་བཤད་པ་བསྟན་སྲུང་ཆོས་ཀུན་གསལ་བའི་ཉིན་བྱེད།
འཛིན་དགྲ་བོའི་གཤེད་མ་ལྷན་སྐྱེས་ཀྱི། །ཡེ་ཤེས་བདེ་ཆེན་མགོན་པོའི་སར་འཁྲིད་པའི། །
ནང་གི་སྲུང་མས་རྟག་ཏུ་དགེ་ལེགས་མཛོད། །ཕྱི་ནང་སྒྱུ་འཕྲུལ་དྲེགས་པའི་ཟློས་གར་ཀུན།
རང་སེམས་གསལ་སྟོང་བརྗོད་བྲལ་བློ་འདས་ཀྱི། །རོལ་པར་ཤེས་པས་སྣང་སྲིད་རྒྱུད་གསུམ་
གྱི༑ ༑རང་ཞལ་མཐོང་བའི་གསང་བའི་མགོན་པོས་སྐྱོངས། །དེ་ལྟར་ཕྱི་ཡི་དྲེགས་པ་རྒྱུད་
གསུམ་ལ། །རྣམ་དྲུག་རྟེན་དང་གཏོར་མ་གསུམ་ལ་སོགས། །བཤམས་ནས་བཟླས་བརྗོད་
བསྐང་བཤགས་བསྟོད་བསྐུལ་གྱིས། །མཉེས་པར་བྱས་པས་ལས་བཞིའི་དོན་ཀུན་འགྲུབ། །
ལུས་ལ་གྲུབ་པའི་ནང་གི་རྒྱུད་གསུམ་པོ། །དམིགས་རིམ་ཟབ་མོའི་བྱང་སེམས་དབབ་བཟློག་
དང༌། །རླུང་སྦྱོར་བཟླས་པའི་སྔགས་ཀྱིས་རྒྱུད་བསྐུལ་བས། །བདེ་ཆེན་མགོན་པོས་འཛུམ་
ཞལ་སྟོན་པར་ངེས། །གསལ་སྟོང་ཟུང་འཇུག་གསང་བའི་རྒྱུད་གསུམ་དེ། །བརྗོད་བྲལ་བློ་
འདས་མཆོད་པས་དགྱེས་བྱས་ན། །ཚེ་འདིར་སེམས་ཉིད་རྟོག་མེད་ཆོས་སྐུ་དང༌། །ལུས་
ཉིད་འཇའ་ལུས་རྡོ་རྗེའི་སྐུ་འགྲུབ་གྱུར། །དེ་འདྲའི་འབྲས་བུ་ཚེ་འདིར་མ་ཐོབ་ན། །འཆི་བ་
འོད་གསལ་ཞེས་བྱའི་སྒྲ་བོ་ཆེ། །ཡང་ཡང་འཕྲད་པའི་མཛའ་བོ་དེ་མཐོང་བས། །ངོ་ཤེས་
ནང་གི་འཕོ་བས་དུས་དེར་གྲོལ། །དེར་ཡང་འཁྲུལ་ནས་བར་དོར་འཁྱམས་གྱུར་ན། །བླ་
མ་བསྟན་སྲུང་རྣམ་སྤྲུལ་བགྲང་ཡས་ཀྱིས། །གདུགས་དང་རྒྱལ་མཚན་ལ་སོགས་མཆོད་སྤྲིན་
བཅས། །མིང་ནས་ལུང་སྟོན་མཁའ་སྤྱོད་ཁྲིད་པར་ངེས། །ཅི་སྟེ་ལས་ཀྱིས་མངལ་སྒྲོ་འགྲིམས་
སྲིད་ཀྱང༌། །ལུས་རྟེན་བླ་མ་ཆོས་སོགས་མཐུན་རྐྱེན་ཀུན། །བཀའ་སྲུང་རྣམས་ཀྱིས་འབད་
མེད་ལེགས་བསྒྲུབས་ནས། །རིང་པོར་མི་ཐོགས་རྣམ་གྲོལ་མཆོག་ཐོབ་པས། །ལམ་བཟང་
འདི་དང་མཇལ་ཀུན་སྐལ་བ་བཟང༌། །དེ་ལྟར་བརྟན་གཡོ་ཀུན་ཁྱབ་སྲུང་མའི་གཙོ། །དཔལ་
ལྡན་གུར་གྱི་མགོན་པོ་ལྕམ་དྲལ་དང༌། །མཐུ་ལྡན་གཉན་གྱི་མགོན་པོ་གདོང་བཞི་པ། །བསྟན་
དགྲའི་སྲོག་བདག་ལས་མཁན་ཕོ་ཉར་བཅས། །ཨོ་རྒྱན་མཁའ་འགྲོའི་གླིང་གི་ནོར་སྐྱོང་
ཟུང༌། །དཔལ་ཆེན་ཐུགས་ཀྱི་སྤྲུལ་པ་དཀར་མོ་དང༌། །བདུད་ཀྱི་རྒྱལ་པོ་དམ་ཅན་བཅུ་གཉིས་
།
376

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་དྲུག་པ།
སོགས། །བསྟན་སྲུང་དབང་པོ་རྣམས་ཀྱི་ཟབ་རྒྱས་ཀྱི། །ཆོས་ཚུལ་སྔོན་ཚེ་རྒྱ་གར་འཕགས་
ཡུལ་དང༌། །ཕྱིས་རབས་གངས་རིའི་ལྗོངས་འདིར་དར་བའི་ཚུལ། །ལེགས་པར་བཤད་པའི་
སྔོན་མེད་བསྟན་བཅོས་ཀྱི། །ཉི་མ་གསར་དུ་ཤར་བའི་དགེ་མཚན་འདིས། །བློ་གསལ་རྣམས་
ཀྱིས་བསྟན་སྲུང་ཆོས་ཚུལ་ཀུན། །གསལ་བར་མཐོང་ཞིང་རྟོགས་པའི་རྒྱུར་གྱུར་ཏེ། །ས་
སྐྱའི་བཀའ་སྲུང་མན་ངག་ཆུ་རྒྱུན་གྱིས།
།རྒྱ་མཚོའི་གོས་ཅན་མ་ལུས་ཁྱབ་གྱུར་ནས། །དེ་
དང་ལྷན་ཅིག་ཡོངས་རྫོགས་བསྟན་པའི་བདག །དཔལ་ལྡན་ས་སྐྱའི་རྗེ་བཙུན་མཆོག་རྣམས་
ཀྱི༑ ༑བཞེད་གཞུང་ཟབ་དང་རྒྱ་ཆེའི་བསྟན་པའི་རྒྱུན། །ཀུན་ཀྱང་འཕེལ་ཞིང་སྲིད་མཐར་
རྒྱས་གྱུར་ཅིག །འདི་སྦྱར་དགེ་དང་དུས་གསུམ་ལེགས་བྱས་ཀྱི། །མཐུ་ལས་བྱུང་བའི་གཟི་
བརྗིད་མེ་འོད་ཀྱིས། །བདག་ཅག་དཔོན་སློབ་གདུལ་བྱར་བཅས་པ་ཡི། །སྡིག་སྒྲིབ་ཉེས་
ལྟུང་མུན་པ་ཀུན་བཅོམ་ནས། །དུས་འདིར་ཚེ་རིང་ནད་མེད་བསམ་དོན་རྣམས། །སྔར་བཞིན་
འབད་མེད་ཡིད་བཞིན་ལྷུན་གྲུབ་སྟེ། །སྤྱི་དང་བྱེ་བྲག་བསྟན་པ་ཆེར་རྒྱས་ཤིང༌། །དེ་རྒྱུན་
བསྐལ་པར་རིགས་རྒྱུད་དྲི་མེད་ཀྱིས། །རྒྱུན་དུ་བསྐྱངས་ནས་དཔལ་ལྡན་ས་སྐྱ་ཡི། །ཆོས་
སྲིད་དཔལ་འབྱོར་ཡར་ངོའི་ཟླ་བ་ལྟར། །གོང་འཕེལ་གྱུར་ཏེ་སྔགས་འཆ༷ང་ཡབ་སྲས་ཀྱི།
བསྟན་པའི་རྒྱུན་འདི་ནམ་ཡང་མི་ནུབ་ཅིང༌། །བདག༌དང༌བདག་ལ་ཡིད་གཏད་སློབ་བུ་
།
རྣམས། །ནམ་ཞིག་ཚེ་འདིའི་སྣང་བ་ནུབ་མ་ཐག
རྣམས། །ནམ་ཞིག་ཚེ་འདིའི་སྣང་བ་ནུབ་མ་ཐག །བདེ་བ་ཅན་དུ་སྣང་བ་མཐའ་ཡས་ཀྱི།
།
དྲུང་དུ་སྐྱེས་ནས་ས་ལམ་མཐར་ཕྱིན་ཏེ། །སླར་ཡང་བསམ་བཞིན་སྲིད་པའི་ཟློས་གར་གྱི།
།
སྣ་ཚོགས་ཐབས་མཁས་དུ་མས་བསྟན་པ་དང༌། །འགྲོ་བའི་དོན་མང་ཡིད་ལ་རེ་བ་བཞིན། །
འགྲུབ་ནས༌ཀུན༌ཀྱང༌དག༌པའི༌ཞིང་བགྲོད་ཤོག །བདག་ཅག་སོ་སྐྱེ་རང་སྟོབས་བྲལ་ཡང་
བླ་མ་བསྟན་སྲུང་དབང་པོ་རྣམས། །དབྱེར་མེད་ཐུགས་རྗེའི་གཞན་སྟོབས་དབང་ལས་འདི་
དང་ཕྱི་མའི་དོན་མཐའ་དག །ཡིད་ལ་བསམ་པ་ཇི་བཞིན་འགྲུབ་སྟེ་ས་སྐྱའི་རྗེ་བཙུན་བསྟན་
པའི་རྒྱུན། །ཕྱོགས་དུས་ཀུན་ཏུ་མི་ནུབ་དར་བའི་མཐུ་དང་ནུས་པའི་སྟོབས་ལྡན་ཤོག །ངེས་
377

དཔལ་རྡོ་རྗེ་ནག་པོ་ཆེན་པོའི་ཟབ་མོའི་ཆོས་བྱུང་བའི་ཚུལ་བཤད་པ་བསྟན་སྲུང་ཆོས་ཀུན་གསལ་བའི་ཉིན་བྱེད།
པའི་དོན་དུ་བདེན་པའི་དངོས་པོ་ཕྲ་རབ་རྡུལ་གྱིས་མ་གོས་ཀྱང༌། །ཡེ་ཤེས་གསལ་སྣང་ཅིར་
ཡང་འཆར་བ་གདོད་མ་ཉིད་ནས་འགག་མ་མྱོང༌། །ཡོད་མ་མྱོང་བའི་དབྱིངས་དང་འབྲལ་
མེད་བརྗོད་བྲལ་ཅིར་ཡང་མ་གྲུབ་པ། །ཟུང་འཇུག་གནས་ལུགས་མྱུར་དུ་རྟོག་ནས་རང་
གཞན་དོན་གཉིས་ལྷུན་གྲུབ་ཤོག །
ཅེས་དཔལ་རྡོ་རྗེ་ནག་པོ་ཆེན་པོའི་ཟབ་མོའི་ཆོས་སྐོར་རྣམས་བྱུང་བའི་ཚུལ་ལེགས་
ཀྱི་བསྟན་པའི་གསལ་བྱེེད་ཆེན་པོ་སྔགས་འཆང་ཆོས་ཀྱི་རྒྱལ་པོ་ངག་དབང་ཀུན་དགའ་རིན་
ཆེན་གྱི་ཐུགས་སྲས་དམ་པ་གཅེན་འཇམ་མགོན་གྲུབ་པའི་དཔའ་བོ་པདྨའི་རྣམ་སྤྲུལ་བསོད་
པར་བཤད་པ་བསྟན་སྲུང་ཆོས་ཀུན་གསལ་བའི་ཉིན་བྱེད་ཅེས་བྱ་བ་འདི་ཡང་། སྙིགས་དུས་
ནམས་དབང་པོའི་ཞལ་སྔ་ནས་དང༌། དེའི་གཅུང་བྱང་ཆུབ་སེམས་དཔའ་ཞི་བ་འཚོའི་སྐུའི་
སྐྱེ་བ་དཔལ་ལྡན་བླ་མ་དམ་པ་བསོད་ནམས་རྒྱལ་མཚན་ཉིད་སླར་ཡང་བསམ་བཞིན་དུ་
བྱོན་པ་ཡབ་རྗེ་སྦས་པའི་སངས་རྒྱས་སྔགས་འཆང་གྲགས་པ་བློ་གྲོས། རིགས་ཐམས་ཅད་
དང་དཀྱིལ་འཁོར་ཐམས་ཅད་ཀྱི་ཁྱབ་བདག་དྲུག་པ་རྡོ་རྗེ་སེམས་དཔའ་དང་རྣམ་དབྱེར་མེད་
པའི་དུས་གསུམ་སྒྲིབ་མེད་དུ་གཟིགས་པ་རྒྱལ་བ་མུས་པ་ཆེན་པོ་སངས་རྒྱས་རྒྱལ་མཚན།
སྤྲུལ་པའི་སྐུ་ལོ་ནས་སྤྱན་སྔ་རིན་པོ་ཆེ་ཀུན་དགའ་དོན་གྲུབ། ཉམས་དང་རྟོགས་པའི་མངའ་
བདག་ཆོས་ཀྱི་རྗེ་དབང་ཕྱུག་རབ་བརྟན། མཁས་ཤིང་
བདག་ཆོས་ཀྱི་རྗེ་དབང་ཕྱུག་རབ་བརྟན། མཁས་ཤིང་བཙུན་པའི་ཡོན་ཏན་གཞལ་དུ་མེད་
པའི་མངའ་བདག་རྗེ་ནགས་དགོན་པ་ཆེན་པོ་སྦྱིན་པ་གྲགས་པ། ཤེས་བྱའི་དཀྱིལ་འཁོར་
མཐའ་དག་ལ་མི་འཇིགས་པའི་སྤོབས་པ་བརྙེས་པ་མཁན་ཆེན་འཇམ་པའི་དབྱངས་ངག་
པོ་ཆེ་དབང་གི་རྒྱལ་པོ་སྤྱི་བོའི་རྒྱན་དུ་བཀོད་ཅིང༌། གསུང་གི་བདུད་རྩིའི་སྐལ་བ་བཟང་པོར་
དབང་ཆོས་ཀྱི་གྲགས་པ་ལ་སོགས་ཏེ་ཡོངས་འཛིན་བསླུ་མེད་དམ་པ་དུ་མའི་ཞབས་སེན་རིན་
གྱུར་པ་ཤྲཱི་ས་སྐྱ་པ་ཤཱཀྱའི་དགེ་བསྙེན་པཎྜི་ཏ་སྔགས་འཆང་ངག་དབང་ཀུན་དགའ་བསོད་
ནམས་གྲགས་པ་རྒྱལ་མཚན་དཔལ་བཟང་པོས། ས་སྐྱ་པའི་བཀའ་སྲུང་ཁྱད་པར་ཅན་འདི་
378

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་དྲུག་པ།
དག་གི་མན་ངག་གི་ཆོས་ཚུལ་རྣམས་བཤད་པའི་གཞི་ཆེ་ཞིང༌། ཟབ་ཅིང་རྒྱ་ཆེ་བ་འབའ་ཞིག་
ཏུ་བཞུགས་པས་འདི་རྣམས་ཀྱི་ཆོས་སྐོར་རྣམས་བྱུང་ཚུལ་གྱི་ཡི་གེ་ཞིབ་པ་ཞིག་བགྱིས་ཏེ།
ལུགས་འདིའི་བསྟན་པའི་ཞབས་འདེགས་སུ་འགྱུར་བ་ཞིག་བྱུང་ན་ཅི་མ་རུང་སྙམ་པའི་རང་
ཉིད་ཀྱིས་ཀྱང་ལྷག་བསམ་རྣམ་པར་དག་པས་ཀུན་ནས་བསླངས་ཤིང༌། དོན་གཉེར་ཅན་
གྱི་དགེ་བའི་བཤེས་གཉེན་དུ་མས་ཀྱང་འཕྲལ་ཡུན་དུ་བསྐུལ་བ་དང༌། ལྷག་པར་རིགས་ཀྱི་
བུ་ངག་དབང་བསོད་ནམས་དབང་ཕྱུག་ལ་སོགས་ཏེ་རིགས་དང་ཆོས་ལས་སྐྱེས་པའི་སློབ་
མའི་ཚོགས་རང་དང་སྐལ་བ་མཉམ་པ་རྣམས་ལ་ཕན་པར་བསམས་ནས། ལུགས་འདི་ལ་
མཁོ་བའི་མགོན་པོད་མེ་འབར་མ་སོགས་ན་བཞུགས་པའི་ཆོས་སྐྱོང་གི་བླ་མ་བརྒྱུད་པའི་ལོ་
རྒྱུས་ཀྱི་ཡི་གེ་གོང་མས་མཛད་པའི་གསུང་རབ་རྗེས་འབྲངས་ཀྱི་ཟིན་བྲིས་དུ་མ་དང་བཅས་
པ་རྣམས། བདག་ཆེན་བློ་གྲོས་རྒྱལ་མཚན་གྱི་མགོན་པོའི་མན་ངག་གི་ཁོག་ཁྲིགས་ཀྱི་ཡི་གེ །
ཁྱད་པར་རྗེ་བཙུན་བློ་གསལ་རྒྱ་མཚོས་མཛད་པའི་མགོན་པོའི་ཆོས་སྐོར་བྱུང་ཚུལ་མན་ངག་
གི་ཁོག་ཕུབ་རྣམ་བཤད། སྙན་བརྒྱུད་རིན་ཆེན་ལྡེ་མིག་དང༌། སྙན་བརྒྱུད་རོལ་མཚོ་སྟེ་
གསུང་རྩོམ་འཕྲོ་ཅན་དེ་གཉིས་ལ་གཙོ་བོར་བརྟེན་ཞིང༌། གཞན་ཡང་སྔགས་འཆང་ཆོས་ཀྱི་
རྒྱལ་པོའི་གསུང་རྒྱུན་དྲི་མ་མེད་པ་ལ་བརྟེན་ནས། འཇམ་མགོན་གྲུབ་པའི་ཁྱུ་མཆོག་བསོད་
ནམས་དབང་པོས་མཛད་པའི་འདི་སྐོར་ལ་མཁོ་བའི་གསུང་རབ་འགའ་ཞིག་དང༌། ཡབ་རྗེ་
སྦས་པའི་རྣལ་འབྱོར་སངས་རྒྱས་མི་གཟུགས་ཅན་གྲགས་པའི་མཚན་ཅན། དེ་ཉིད་ཀྱིས་
མཛད་པའི་བསེ་འབག་ནག་པོ་འཕུར་ཤེས་ཀྱི་ལོ་རྒྱུས་ཀྱི་ཡི་གེ །མཁན་ཆེན་ཐམས་ཅད་
མཁྱེན་པ་སོགས་ཀྱིས་མཛད་པའི་མགོན་པོའི་ཆོས་སྐོར་གྱི་དྲི་བ་ལྷག་བསམ་རབ་དཀར་གྱི་
དོན་འགྲེལ་བླ་མའི་གསུང་རྒྱུན་མ་སོགས་ཚད་ཐུབ་ཀྱི་ཡིག་ཆ་དུ་མ་ལ་གཞི་བྱས་ཤིང༌། དངོས་
བརྒྱུད་ཀྱི་བླ་མ་རྣམས་ཀྱི་གསུང་རྒྱུན་ཁྱད་པར་ཅན་བློ་ལ་ཟིན་པ་རྣམས་ཀྱིས་ཀྱང་མཛེས་
པར་བྱས་ཏེ། རང་གི་བགྲང་གཞི་བཅུ་ཕྲག་བཞི་དང་ཉག་མ་ལྔར་སླེབས་པ་འཕགས་པའི་
379

དཔལ་རྡོ་རྗེ་ནག་པོ་ཆེན་པོའི་ཟབ་མོའི་ཆོས་བྱུང་བའི་ཚུལ་བཤད་པ་བསྟན་སྲུང་ཆོས་ཀུན་གསལ་བའི་ཉིན་བྱེད།
ཡུལ་ན་བྲྀ་ཥ༅སྟེ་ཁྱུ་མཆོག་ཅེས་གྲགས་ཤིང༌། རྒྱ་ནག་ལུགས་ལ་ལྕགས་མོ་སྦྲུལ་གྱི་ལོ་མེ་
ཏོག་ཅན་གྱི་ཟླ་བའི་དཀར་ཕྱོགས་དགའ་བ་དང་པོའི་ཚེས་ལ། གཟའ་དང་སྐར་མ་དང་སྦྱོར
བ་དང་བྱེད་པ་བཟང་པོ་འཛོམས་པའི་ཉིན། བོད་ཀྱི་རྡོ་རྗེ་གདན་དཔལ་ས་སྐྱའི་ཆོས་གྲྭ་ཆེན་
པོའི་གཞི་ཐོག་བླ་བྲང་གི་ཡང་རྩེ་ངོ་མཚར་འཆི་མེད་རྡོ་རྗེའི་ཕོ་བྲང་ཨེ་ཝཾ་བྱང་ཆུབ་འབྱུང་
བའི་གནས་སུ་བླ་མ་དང་མཁའ་འགྲོ་ཆོས་སྐྱོང་ཁྱད་པར་ཅན་རྣམས་ལ་གསོལ་བ་རྩེ་གཅིག་
ཏུ་འདེབས་བཞིན་པའི་ངང་ནས་ལེགས་པར་སྦྱར་བའི་ཡི་གེ་པ་ནི། གསོ་བ་རིག་པ་ལ་མཁས་
ཤྀང་། ཡི་གེའི་འདུ་བྱེད་ལ་བྱང་ཆུབ་པ་གདོང་དགའ་བ་བསམ་པ་དོན་ཆེན་དང་། ཨ་ཀྵ་རའི་བྱ་
བ་ལ་ཕུལ་དུ་ཕྱིན་ཅིང་དཔལ་དུས་ཀྱི་འཁོར་ལོའི་རྩིས་གཞུང་རྒྱ་མཚོ་ལ་ལེགས་པར་སྦྱངས་
པ་ཤབ་སྟོད་པ་བཀྲ་ཤིས་དོན་གྲུབ་གཉིས་ཀྱི་སོར་མོའི་འདུ་བྱེད་ལས་བསྐྲུན་པའོ།
།འདི་
བགྱིས་དགེ་བས་བདག་ཅག་དཔོན་སློབ་ཀྱི་སྡིག་སྒྲིབ་ཐམས་ཅད་བྱང་ཞིང་དག་སྟེ།
དུས་
འདིར་ཚེ་རིང་ནད་མེད་བསམ་དོན་ཡིད་བཞིན་དུ་འགྲུབ་ཅིང༌། ཕྱི་མ་ལྷན་ཅིག་བདེ་བ་ཅན
དུ་པདྨོ་ལས་རྫུས་ཏེ་སྐྱེས་ནས། རྒྱལ་བ་འོད་དཔག་མེད་ལས་ཐེག་ཆེན་ཆོས་ཀྱི་བདུད་རྩིའི་
བཀའ་དྲིན་ནོས་ནས་ས་ལམ་རྣམས་སྐད་ཅིག་གིས་བགྲོད་དེ། རང་ཉིད་གྲོལ་བ་མཐར་ཕྱིན་
ཅིང༌། ཕྱིན་ཆད་ལས་ཉོན་གྱི་སྐྱེ་སྒོ་སྤངས་པའི་གང་འདུལ་གྱི་སྤྲུལ་པས་འགྲོ་ཀུན་སྨིན་གྲོལ་
ལ་འགོད་ཅིང༌། སྤྱི་དང་བྱེ་བྲག་གི་བསྟན་པ་རབ་ཏུ་གསལ་ཞིང་ཡུན་རིང་དུ་གནས་པར་བྱ་
ནུས་པའི་མཐུ་སྟོབས་དང་ལྡན་པའི་སྨོན་གནས་ཡིད་བཞིན་དུ་འགྲུབ་པའི་རྒྱུར་གྱུར་ཅིག །
དེ་དེ་བཞིན་དུ་གྱུར་ཅིག །དེ་ལས་གཞན་དུ་ནམ་ཡང་མ་གྱུར་ཅིག །ན་མོ་ཤྲཱི་བཛྲ་མཧཱ་ཀཱ་ལ་
ས༌པ༌རི༌ཝཱ་ར་ཡེ་མ་མ༌པ༌ཏི༌ས༌པ༌རི༌ཝཱ༌ར༌སྱ༌ཨ༌ཡུ༌པུཎྱ་དྷ༌ནཥྛ༌ཝརྟཱ༌ནི༌བིསྟ༌ར་བྷ་ཝནྟུ། བཱ་ཧྱ་
མུདྷྱ་ཡོ༔ སརྦ་ཨ་པཀྵ་ཨུ་པ་ཤིནྟཾ་ཀུརྦནྟུ། སརྦ་སིདྡྷི་མྨེ་པྲ་ཡཙྪནྟུ། སརྦ་མདྒ་ལཾ། དཔལ་རྡོ་རྗེ་
ནག་པོ་ཆེན་པོ་འཁོར་དང་བཅས་པ་ལ་ཕྱག་འཚལ་ལོ། །བདག་འཁོར་དང་བཅས་པའི་ཚེ་དང་བསོད་ནམས་ནོར་ལོངས་སྤྱོད་
འཕེལ་ཞིང་རྣམ་པར་རྒྱས་པར་མཛད་དུ་གསོལ། ཕྱི་དང་ནང་གི་མི་མཐུན་ཕྱོགས་ཐམས་ཅད་ཉེ་བར་ཞི་བར་མཛད་དུ་གསོལ།
380

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་དྲུག་པ།
དངོས་གྲུབ་ཐམས་ཅད་བདག་ལ་རབ་ཏུ་སྩལ་དུ་གསོལ། ཐམས་ཅད་བཀྲ་ཤིས། དྷརྨེ་ཨུ་ད་ཡ་མསྟུ། ཆོས་འདི་རབ་ཏུ་
དར་བར་གྱུར་ཅིག །སྐབས་འདིར་ཡི་གེ་པ་བཟང་ལྡན་ནོར་བུས་ཞུས། ཡེ་དྷརྨཱ་ཧེ་ཏུ་པྲ་བྷ་བཱ་ཧེ་ཏུནྟེ་ཥནྟ་ཐཱ་ག་
ཏོ་ཧྱ་བ་དཏ་ཏེ་ཥཉྩ་ཡོ་ནི་རོ་དྷཱ་ཨེ་བཾ་བཱ་དི་མཧཱ་ཤྲ་མ་ཎཿ སརྦ་མདྒ་ལཾ།
381